1974R1728 — SK — 05.06.2003 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:

Zmenené a doplnené:

▼B

NARIADENIE RADY (EHS) č. 1728/74

z 27. júna 1974

o koordinácii poľnohospodárskeho výskumu

RADA EURÓPSKYCH SPOLOČENSTIEV,

so zreteľom na Zmluvu o založení Európskeho hospodárskeho spoločenstva, najmä na jej článok 43,

so zreteľom na návrh Komisie,

so zreteľom na stanovisko Európskeho parlamentu,

keďže efektívna koordinácia výskumu v poľnohospodárstve má mať vo všeobecnom záujme za cieľ čo najlepšiu organizáciu úsilia členských štátov, účinné využitie výsledkov tohto úsilia, takú orientáciu tohto úsilia, ktorá bude zodpovedať potrebám Spoločnej poľnohospodárskej politiky, a koncentráciu výskumných kapacít s ohľadom na štúdium určitých problémov, ktoré sú pre spoločenstvo zvlášť významné;

keďže na dosiahnutie tohto cieľa je nevyhnutné zaistiť istú výmenu informácií a vzájomných konzultácií programov poľnohospodárskeho výskumu, už existujúcich alebo plánovaných v členských štátoch;

keďže v niektorých prípadoch možno požadovaný cieľ dosiahnuť pomocou koordinácie určitých národných výskumných projektov na úrovni spoločenstva,

keďže tieto opatrenia nemusia byť dostatočné v dôsledku ich povahy ani v dôsledku toho, že prostriedky, ktoré majú členské štáty k dispozícii, neumožňujú, aby zvýšili svoje úsilie v oblasti výskumu natoľko, aby sa tým v plnej miere splnili požiadavky Spoločnej poľnohospodárskej politiky, keďže v týchto prípadoch by spoločenstvo malo byť schopné podporovať a dopĺňať úsilie členských štátov zamerané na efektívnejšie dosiahnutie požiadaviek výskumu a na uspokojenie potrieb Spoločnej poľnohospodárskej politiky;

keďže koordinácia poľnohospodárskeho výskumu je úzko spätá so Spoločnou poľnohospodárskou politikou, a preto sa úsilie sústreďuje najmä na koordináciu aplikovaného výskumu, je potrebné zabezpečiť, aby výsledky tohto výskumu mohli čo najskôr využívať poľnohospodári;

keďže kvôli potrebám koordinácie a v dôsledku komplexnosti vedeckých problémov, ktoré sú predmetom štúdia a projektov, ktoré treba realizovať, je žiaduca priama a nepretržitá spolupráca medzi Komisiou a členskými štátmi;

keďže v rámci všeobecnej vedecko-technickej koncepcie, ktorú s pomocou príslušných poradných útvarov vypracovala Komisia, najvhodnejším spôsobom rozvoja spolupráce je vytvorenie výboru, ktorý by pozostával zo zástupcov členských štátov a ktorému by predsedal zástupca Komisie, pričom by tento výbor mohol užitočne pomáhať a radiť Komisii pri vykonávaní úloh patriacich do oblasti koordinácie poľnohospodárskeho výskumu;

keďže koordinácia úsilia jednotlivých štátov vyžaduje dôkladnú znalosť situácie poľnohospodárskeho výskumu v každom členskom štáte, ako aj dostatok informácií o inom výskume, ktorý je relevantný pre poľnohospodárstvo; keďže je potrebné určiť postup, ktorým by sa takto získané údaje sprístupnili užívateľom;

keďže je potrebné zaistiť, aby boli výsledky výskumu, na ktorom sa zúčastňuje spoločenstvo, k dispozícii spoločenstvu;

keďže na to, aby sa zabezpečilo praktické uplatnenie získaných výsledkov, je potrebné podporovať uverejňovanie a rozširovanie týchto výsledkov,

PRIJALA TOTO NARIADENIE: